אוניברסיטת דלאוור

אוניברסיטת דלאוור (באנגלית: University of Delaware) הידועה בכינויה UD‏, UDel, או דלאוור היא אוניברסיטת מחקר פרטית בסיוע המדינה, הממוקמת בניוארק, דלאוור (אנ'). UD מציעה ארבע תוכניות עמיתים, 163 תוכניות לתואר ראשון, 136 תוכניות לתואר שני ו-64 תוכניות דוקטורט בעשרת המכללות ובתי הספר שלה. בנוסף לקמפוס הראשי יש ל־UD קמפוסי נוספים בסביבה. בשנת 2023 למדו בה 24,221 תלמידים והיא האוניברסיטה הגדולה ביותר בדלאוור 2023. אוניברסיטת דלאוור נוסדה בשנת 1743, כאשר השר הפרסביטריאני פרנסיס אליסון (אנ')פתח "בית ספר חופשי" בביתו בניו לונדון, פנסילבניה (אנ'). בתחילה, התנהל בית הספר בחסות הסינוד של הכנסייה הפרסביטריאנית, בפילדלפיה ושמו ומיקומו השתנו. ב-1765 בית הספר עבר לניוארק וב-1769 הוא הוכרז כ"אקדמיה של ניוארק". בשנת 1781. בשנת 1818, בית המחוקקים של דלאוור אישר לנאמני אקדמיית ניוארק להפעיל הגרלה במטרה לגייס כספים שבאמצעותם ניתן להקים מכללה. אולם תחילת ההגרלה נדחתה עד 1825, בעיקר כיוון שכמה נאמנים, שכמה מהם היו שרים פרסביטריאנים, התנגדו למעורבות בהגרלה מטעמים מוסריים. בשנת 1832 נבחר אתר חדש להקמת הקולג' ובפברואר 1833 הוא קיבל סמכות להוראת שפות, אמנויות ומדעים ולהעניק תארים אקדמיים. קולג' ניוארק החל לפעול במאי 1834. בשנים 1841 ו-1842 נבנו מבני כיתות הלימוד (מבנה לסטודנטים ומבנה לסטודנטיות) וכן בנייני מעונות נפרדים. ב-1843 שונה שם ההקולג' לקולג' דלאוור. המכללה מומנה מהרשות שקיבלה מהממשל, לקיים הגרלה ציבורית. בסוף שנות ה-40 של המאה ה-19, פג תוקף האישור לקיים את ההגרלה, הקולג' התמודד עם בעיות כלכליות חמורות. . בשנת 1862 חתם הנשיא אברהם לינקולן על חוק שהעניק קרקעות ציבוריות לכל מדינה, במטרה להקים בתי ספר ללמד חקלאות והנדסה. ב-1869 קיבלה ממשלת דלאוור בעלות על 90,000 דונם במונטנה, שאותם מכרה והשקיעה את הרווחים באיגרות חוב ששימשו למימון הקולג' החדש. בתמורה, קולג' דלאוור הפסיק להיות פרטי והפך ל"חצי פרטי" כשהמדינה הכפה להיות "בעלת עניין" עם זכות למנות את מחצית חבר הנאמנים. בשנת 1870, קולג' דלאוור החל להציע מסלולי לימוד אקדמיים קלאסיים וכן קורסי לימוד חקלאיים. בשנת 1889 הופיעה לראשונה קבוצת הפוטבול של הקולג' ואז אומץ שילוב הצבעים כחול וזהב, כצבעי הקולג'. בשנת 1921 הפך הקולג' לאוניברסיטת דלאוור, בו למדו יחד סטודנטים וסטודנטיות. האוניברסיטה צמחה במהירות במהלך המחצית השנייה של המאה ה-20. לאחר מלחמת העולם השנייה, ההרשמה ל-UD זינקה, הודות לחוק שאפשר לתגמל את החיילים שחזרו מהמלחמה (GI Bill). ובמקביל היה צורך להרחיב את סגל ההוראה, את התוכניות האקדמיות ואת הפעילות המחקרית. בשנים 2010–11, האוניברסיטה ערכה מחקר היתכנות לתמיכה בתוכניות להוספת בית ספר למשפטים המתמקד בדיני חברות ופטנטים . בסיומו, המחקר העלה כי התוספת המתוכננת אינה במסגרת יכולת המימון של האוניברסיטה בהתחשב באקלים הכלכלי של המדינה באותה תקופה. הוצאות ההון היו צפויות ב-100 מיליון דולר, והגירעון התפעולי בעשר השנים הראשונות יעמוד על 165 מיליון דולר. המחקר הניח כיתה ראשונית של מאתיים תלמידים שייכנסו בסתיו 2015. באוניברסיטת ווידנר יש את בית הספר למשפטים היחיד בדלאוור. ב-2009, אוניברסיטת דלאוור חתמה על הסכם עם קרייזלר לרכישת מפעל להרכבת כלי רכב שנסגר, בצמוד לאוניברסיטה, תמורת 24.25 מיליון דולר, כחלק מתוכנית הארגון מחדש של קרייזלר, לאחר פשיטת רגל. האוניברסיטה סיפחה את שטח, כ-1,100 דונם לקמפוס המדע, הטכנולוגיה והמחקר המתקדם (STAR). בין היתר הוקם על שטח זה, בשנת 2020, המכון הלאומי לחדשנות בייצור ביו-פרמצבטיקה. הקמפוס מחולק לארבעה אזורים: קמפוס ראשי, לאירד (Laird), הקמפוס הדרומי והפארק הטכנולוגי של דלאוור. בקמפוס הראשי, מצויים רוב בנייני האקדמיה והמגורים, היכל הזיכרון, גן מלבני גדול (מכונה "הירוק" או "הקניון") שסביבו נמצאים רבים מהבניינים העתיקים ביותר בקמפוס. קמפוס לאירד כולל מספר מעונות, מרכז כנסים, מלון וארבעה בנייני מגורים, שלושה על שם שלושת בוגרי האוניברסיטה שחתמו על הכרזת העצמאות: ג'ורג' ריאד, תומאס מק'קין וג'ימס סמית (אנ')והבניין הרביעי נקרא היכל העצמאות (Independence Hall). בקמפוס הדרומי נמצא בית הספר החקלאי, אצטדיוני הספורט, קמפוס המדע, הטכנולוגיה והמחקר המתקדם - STAR (ראו להלן). הפארק הטכנולוגי של דלאוור כולל מעבדות מחקר, מבני כיתות ומשרדים. ביוני 2016, נכנס לתפקידו דניס אסאניס (אנ'), כנשיא ה-28 של אוניברסיטת דלאוור. שכר הלימוד לסמסטר בתואר ראשון, בשנה האקדמית 2022–2023 היה $14,822 לתושבי דלאוור ו-$36,082 לתושבי חוץ. העלות הכוללת לסטודנט בשנה זו (שכר לימוד, דמי חובה, חדר ופנסיון) הייתה $32,444 לתושבי דלאוור ו-$54,964 לתושבי חוץ. האוניברסיטה מקבלת מימון ממגוון מקורות, כמו: מדינת דלאוור. בשנת הכספים 2019, 10% מהכנסות האוניברסיטה הגיעו ממענקים ממשלתיים. שכר הלימוד, החדר, הפנסיון והעמלות היו 57% מסך ההכנסות של האוניברסיטה. בשנת 2017 הושק הקמפיין הפילנתרופי הגדול ביותר בהיסטוריה של האוניברסיטה. הקמפיין הסתיים ביוני 2023 עם שיא של 113,402 נדבנים שתרמו יותר מ-1.05 מיליארד דולר.   רוב הסטודנטים באוניברסיטת דלאוור לומדים לתואר ראשון. בסתיו 2021, התקבלו 33,965 בקשות, מהן התקבלו 24,679 סטודנטים (72.7%). שיעור השימור של סטודנטים טריים הוא 91.5%, כאשר 83.6% ממשיכים לסיים את הלימודים בתוך שש שנים. להלן דירוג אוניברסיטת דלאוור לפי U.S. News & World Report (USNWR), נכון לשנת 2020: להלן דירוג המחלקות באוניברסיטת דלאוור לפי U.S. News & World Report (USNWR), נכון לשנת 2020: האוניברסיטה כוללת עשרה קולג'ים: קולג' לחקלאות ומשאבי טבע מציע תוכניות לתואר ראשון, תואר שני ודוקטורט בארבע מחלקות: מדעי החי והמזון, אנטומולוגיה ואקולוגיה של חיות בר, בוטניקה, קרקע, כלכלה יישומית וסטטיסטיקה. בשנת 2019, למדו בו 892 סטודנטים לתואר ראשון, 212 סטודנטים לתארים מתקדמים והיו בו 81 אנשי סגל. הקולג' כולל מערך לימודי חיצוני בשטח של כ-1,400 דונם דונם בניוארק, עם: חוות חלב, רפתות, סוסים, מעבדות, גנים בוטניים, חממות, יערות, מכוורת, אדמות חקלאיות, שטחי עשב ואדמות ביצה. הקולג' לאמנויות ומדעים שכולל בית ספר למוזיקה ובית ספר לאחיות. נכון ל-2019, זהו הקולג' הגדול באוניברסיטה, עם 23 מחלקות אקדמיות, 6358 סטודנטים לתואר ראשון, 1132 סטודנטים לתארים מתקדמים ומעל 600 חברי סגל 2019. קולג' אלפרד לרנר לעסקים וכלכלה (אנ') המציע תוכניות לתואר ראשון, תואר שני ודוקטורט בשבע מחלקות: חשבונאות, מנהל עסקים, כלכלה, מימון, ניהול עסקי אירוח, ניהול ספורט וארגונים. בשנת 2019 היו רשומים בקולג' 3,368 סטודנטים לתואר ראשון, 872 לתארים מתקדמים ו-209 אנשי סגל. לקולג' יש מעל 34,000 בוגרים ברחבי העולם. קולג' מדעי כדור הארץ, אוקיינוס ומדעי הסביבה כולל את בית הספר למדעי הים ומדיניות. הקולג' מציע מעל 9 מגמות לתואר ראשון, 17 מגמות לתארים מתקדמים ושתי מגמות לקבלת תעודות מקצועיות. ב-2019 היו רשומים בו: 397 סטודנטים לתואר ראשון ו-183 סטודנטים לתארים מתקדמים. הקולג' לחינוך ופיתוח משאבי אנוש, שכולל גם את בית ספר לחינוך. הקולג' להנדסה כולל שבע מחלקות אקדמיות המציעות תואר ראשון, שני ודוקטוראט ב: הנדסה ביו-רפואית, הנדסה כימית, הנדסה אזרחית, הנדסת מחשבים, מדעי המחשב, הנדסת בניין וניהול, הנדסת חשמל, הנדסת סביבה, מערכות מידע, מדע והנדסת חומרים והנדסת מכונות. בשנת 2019, היו רשומים בו: 2,492 סטודנטים לתואר ראשון ו-927 סטודנטים לתארים מתקדמים ו-177 אנשי סגל במשרה מלאה. הקולג' למדעי הבריאות כולל שבע מחלקות אקדמיות והוא מציע תוכניות לתואר ראשון, שני ודוקטוראט בביולוגיה מולקולרית יישומית וביוטכנולוגיה, מדעי ספורט, אבחון רפואי, מדעי מעבדה רפואית, סיעוד, תזונה ודיאטה, סייעת פרא-רפואית וריפוי בעיסוק. בשנת 2019 היו רשומים בקולג', 2,715 סטודנטים לתואר ראשון ו-504 סטודנטים לתארים מתקדמים, עם 148 אנשי סגל. קולג' לתואר שני. קולג' למצטיינים. בית הספר ביידן (Joseph R. Biden, Jr.)למדיניות ומנהל ציבורי. ב-1946 אושרו לראשונה תוכניות לתואר שלישי באוניברסיטת דלאוור, בהנדסה כימית וכימיה והדוקטורט הראשון ניתן ב-1948. ב-2019 היו רשומים מעל 3,600 סטודנטים לתארים מתקדמים. המכון להמרת אנרגיה (אנ') באוניברסיטת דלאוור הוא המכון הוותיק ביותר למחקר אנרגיה סולארית בעולם. הוא הוקם בשנת 1972 והיה חלוץ במחקר נושא תאים סולריים על גבי שכבה דקיקה (Thin film solar cells) ובכלל זה יצירת מערך אנרגיה סולארית למבנה שבו נמצאים האמבולנסים ורכבי החירום של האוניברסיטה. מכון האנרגיה של אוניברסיטת דלאוור (UDEI) נחנך ב-2008. UDEI נבחרה לקבל מענק של 3 מיליון דולר בשנה למחקר סולארי מתקדם. המכון הסביבתי של דלאוור (DENIN) נחנך ב-23 באוקטובר 2009 ואחראי על ביצוע מחקרים וקידום ותיאום "שותפויות ידע" ומדיניות במדעי הסביבה, הנדסה ומדיניות. מרכז ג'ון ל. ויינברג (John L. Weinberg Center) לממשל תאגידי הוקם בשנת 2000 במכללת אלפרד לרנר לעסקים וכלכלה ומטרתו היא להציע שינויים במבנה הארגוני ושיטות ניהול. ב-2017 הוקם מכון ג'וזף ר. ביידן ג'וניור (Biden Institute), על שמו של בוגר האוניברסיטה ג'ו ביידן, הנשיא ה-46 של ארצות הברית, שבאותו זמן סיים את כהונתו כסגן הנשיא. אוניברסיטת דלאוור הייתה האוניברסיטה האמריקאית הראשונה שהחלה תוכנית לימודים מחוץ לארצות הברית, שאומצה מאוחר יותר על ידי מוסדות אקדמיים אחרים. התוכנית החלה בשנת 1923 כאשר פרופסור ר. וו. קירקברייד (R. W. Kirkbride) לקח קבוצה של שמונה סטודנטים ללמוד בפריז. מאז, הורחבו תוכנית הלימודים במדינות אחרות ליותר מ-40 מדינות. כשליש מהסטודנטים לתואר ראשון באוניברסיטת דלאוור מנצלים את חוויות הלימוד במדינות אחרות, לפני השלמת התואר הראשון. בוגרים ואנשי סגל בולטים של אוניברסיטת דלאוור: ג'ו ביידן (BA 1965); נשיא ארצות הברית, ג'יל ביידן (BA 1976); הגברת הראשונה של ארצות הברית, כריס כריסטי (BA 1984); מושל ניו ג'רזי לשעבר, דניאל נתנס (BS 1950); המיקרוביולוג, זוכה פרס נובל, ריצ'רד פ. האק כימאי אורגני, זוכה פרס נובל, הנרי סי בריטון (Henry C Brinton); (BS Physics, 1957) מנהל חטיבת המחקר בנאס"א, לואיז מושיקיוואבו (אנ') (MA 1988); שרת החוץ ושיתוף הפעולה של רואנדה, מדיה וקבצים בנושא אוניברסיטת דלאוור בוויקישיתוף אתר האינטרנט הרשמי של אוניברסיטת דלאוור (באנגלית) Alamdari, Natalia (3 במרץ 2020). "Is UD public or private? 'We're special,' lawyer says, and have to agree to charter changes". The News Journal. Gannett. נבדק ב-5 ביולי 2023. {{cite web}}: (עזרה) "Mission Statement". University of Delaware. נבדק ב-5 ביולי 2023. {{cite web}}: (עזרה) "Quick Facts 2023-24" (PDF). Institutional Research and Effectiveness. University of Delaware. 4 בינואר 2024. נבדק ב-2 בפברואר 2024. {{cite web}}: (עזרה) Munroe, John A. "The University of Delaware: A History". University of Delaware. נבדק ב-18 ספטמבר 2024. Office of Communications and Marketing. "The History of the University of Delaware". University of Delaware. ארכיון מ-1 בפברואר 2010. נבדק ב-18 ספטמבר 2024. {{cite web}}: (עזרה) 1818 Delaware Laws, Ch. 157. Morrill Land-Grant College Act "College for Delaware women formally established in October 1914". UDaily. University of Delaware. 7 באוקטובר 2014. נבדק ב-18 ספטמבר 2024. {{cite web}}: (עזרה) See also: The Blue Hen (אורכב 15.12.2017 בארכיון Wayback Machine), Classes of 1920/1921, p. 8 (retrieved December 14, 2017). Malcolm, Wade (7 במאי 2011). "University of Delaware law school project delayed". The News Journal. Wilmington, Delaware. DelawareOnline. ארכיון מ-21 באוקטובר 2012. נבדק ב-7 במאי 2011. {{cite news}}: (עזרה) Only first of three online pages archived. Krolicki, Kevin (27 באוקטובר 2009). "Chrysler seeks approval to sell Delaware plant". Reuters. נבדק ב-18 ספטמבר 2024. {{cite news}}: (עזרה) "University of Delaware Map" (PDF). נבדק ב-18 ספטמבר 2024. "University of Delaware Facilities Website – Residence Halls Information". University of Delaware. אורכב מ-המקור ב-31 באוקטובר 2010. נבדק ב-18 ספטמבר 2024. {{cite web}}: (עזרה) Cherry, Amy (13 במרץ 2015). "University of Delaware names interim president". WDEL. אורכב מ-המקור ב-18 במאי 2015. נבדק ב-11 במאי 2015. {{cite web}}: (עזרה) "Cost of Attendance". University of Delaware. נבדק ב-18 ספטמבר 2024. Form 990 – Return of Organization Exempt From Income Tax, irs.gov, ‏2019 "RECORD-BREAKING DELAWARE FIRST CAMPAIGN CONCLUDES | UDaily | University of Delaware". www.udel.edu (באנגלית). נבדק ב-18 ספטמבר 2024. "Financing Your Degree". University of Delaware. ארכיון מ-2021-01-24. נבדק ב-2021-01-11. "2024 Academic Ranking of World Universities". ShanghaiRanking Consultancy. 15 באוגוסט 2024. נבדק ב-21 באוגוסט 2024. {{cite web}}: (עזרה) Forbes America's Top Colleges List 2025 - Best US Universities Ranked, Forbes (באנגלית) Best National University Rankings, usnews.com 2024 National University Rankings, Washington Monthly (באנגלית) 2025 Best Colleges in the U.S., wsj.com QS World University Rankings 2025, Top Universities, ‏2024-09-13 (באנגלית) World University Rankings, Times Higher Education (THE), ‏2023-09-25 (באנגלית) https://www.usnews.com/education/best-global-universities/rankings, usnews.com University of Delaware, usnews.com University of Delaware's Graduate School Rankings, usnews.com "Online MPA Degree | University of Delaware". University of Delaware. 29 בספטמבר 2015. אורכב מ-המקור ב-5 באוקטובר 2016. נבדק ב-18 ספטמבר 2024. {{cite web}}: (עזרה) "UD Facts & Figures 2019–20" (PDF). University of Delaware. נבדק ב-18 ספטמבר 2024. "Undergraduate Majors, College of Agriculture & Natural Resources, University of Delaware". www.udel.edu (באנגלית). נבדק ב-18 ספטמבר 2024. "UD Facts and Figures". ire.udel.edu. נבדק ב-18 ספטמבר 2024. "UDECU". University of Delaware. ארכיון מ-2 במרץ 2013. נבדק ב-18 ספטמבר 2024. {{cite web}}: (עזרה) "UDel ENERGY INSTITUTE". University of Delaware. אורכב מ-המקור ב-10 ביוני 2010. נבדק ב-3 ביולי 2010. {{cite web}}: (עזרה) "Delaware Environmental Institute". University of Delaware. ארכיון מ-24 ביולי 2012. נבדק ב-18 ספטמבר 2024. {{cite web}}: (עזרה) "UDECU". University of Delaware. ארכיון מ-26 במאי 2017. נבדק ב-18 ספטמבר 2024. {{cite web}}: (עזרה) Kochanek, Lisa (7 ביולי 1923). "Study abroad celebrates 75th anniversary". University of Delaware. ארכיון מ-8 באפריל 2010. נבדק ב-18 ספטמבר 2024. {{cite web}}: (עזרה) "Leading the way to the White House". University of Delaware. ארכיון מ-8 בדצמבר 2009. נבדק ב-18 ספטמבר 2024. {{cite web}}: (עזרה) Twagilimana, Aimable (6 בנובמבר 2015). Historical Dictionary of Rwanda (באנגלית). Rowman & Littlefield. pp. 158–157. {{cite book}}: (עזרה)